Modelbaas versoek lang uitstel vir hofsaakDawie de Villiers tydens ‘n vorige verskyning in die hof. Foto: ANA Dawie de Villiers wat reeds in Februarie skuldig bevind is op aanklagte van onder meer verkragting, seksuele aanranding, bedrog en blootstelling van kinders aan pornografie, het Donderdag in die Johannesburgse hooggeregshof verskyn. Adv. Riaan Greyling, vir De Villiers, het die hof versoek om die saak tot 22 Januarie 2018 uit te stel, aangesien die proefbeampte met borskanker gediagnoseer is. De Villiers, die stigter van Modelling South Africa, is in Februarie skuldig bevind op aanklag van verkragting, seksuele aanranding, bedrog en dat hy kinders aan pornografie blootgestel het. Staatsaanklaer Arveena Persad het gesê daar was ŉ misverstand waarom die saak nie vandag [Donderdag] kon voortgaan nie. Die saak is voorlopig tot 13 Oktober uitgestel vir regter Cassim Moosa om ŉ beslissing te maak of hy die lang uitstel sal goedkeur. De Villiers se borgtog van R15 000 is verleng. Lees alle vorige berigte oor Dawie de Villiers op Maroela Media.